stanford-oval/wikipedia huggingface dataset:
ספר תורה בולוניה
רקע

המגילה התגלתה בספריית אוניברסיטת בולוניה על ידי מאורו פרני, פרופסור לעברית. בעת עדכון הקטלוג של האוניברסיטה, נתקל פרני בספר תורה שלדעתו תוארך בטעות למאה ה-17 לאחר ניתוח טקסטואלי. בוצעו שתי בדיקות תיארוך פחמן עצמאיות (אחת באוניברסיטת סורנטו ואחרת באוניברסיטת אילינוי) והצביעו על כך שהמגילה נכתבה למעשה בין המחצית השנייה של המאה ה-12 לתחילת המאה ה-13.
מאפיינים

גודל המגילה 36 מטר על 64 ס"מ (39 יארד על 25 אינץ') והיא עשויה מעור כבש.
הערות שוליים

↑  "Carbon Dating Confirms World's Oldest Torah Scroll". Science (באנגלית). 2013-05-31. אורכב מ-המקור ב-25 בפברואר 2021. נבדק ב-2021-08-14. {{cite web}}:  (עזרה)
↑  Pullella, Philip (2013-05-29). "Italy professor says has found world's oldest complete Torah". Reuters (באנגלית). נבדק ב-2021-08-14.
↑  JTA. "Oldest Torah scroll still in use found in Italy". www.timesofisrael.com (באנגלית אמריקאית). נבדק ב-2021-08-14.
↑  "'World's oldest Torah' scroll found in Italy". BBC News (באנגלית בריטית). 2013-05-28. נבדק ב-2021-08-14.
↑  "Oldest complete Torah scroll reportedly found in Italy". Haaretz (באנגלית). נבדק ב-2021-08-14.
↑  "Expert discovers ancient Torah scroll in plain sight". www.cbsnews.com (באנגלית אמריקאית). 29 במאי 2013. נבדק ב-2021-08-14. {{cite web}}:  (עזרה)
↑  "'World's oldest' Torah scroll found in Italian archive". Hindustan Times (באנגלית). 2013-05-30. נבדק ב-2021-08-14.
↑  The ancient Sefer Torah of Bologna : features and history. Mauro Perani. Leiden. 2019. ISBN 978-90-04-41561-4. OCLC 1110159469.{{cite book}}:  תחזוקה - ציטוט: others (link)
↑  "World's Oldest and Most Complete Torah Scroll Found, Italian Professor Claims". ABC News (באנגלית). נבדק ב-2021-08-14.
סימונה & סימריה

| --- | --- |

 לידה:  אואיבאי, באהיה, ברזיל
 מקום הקמה:  Uibaí 
 מוקד פעילות:  ברזיל
 תקופת הפעילות:  2004 • 2012 – 18 באוגוסט 2022 
 עיסוק:  זמרות, פזמונאיות, מלחינות
 סוגה:  פופ • פופ לטיני
 חברת תקליטים:  סושיאל מיוזיק   יוניברסל מיוזיק גרופ
 שיתופי פעולה בולטים:  פרנק אגיאר, רוברטה מירנדה
  אתר האינטרנט הרשמי של סימונה & סימריה
 פרופיל ב-IMDb
 חברים
 סימונה מנדס   סימריה מנדס
 
סימונה מנדס רושה דיניז (באנגלית: Simone Mendes Rocha Diniz; נולדה ב-24 במאי 1984) וסימריה מנדס רושה אסקריג (באנגלית: Simaria Mendes Rocha Escrig; נולדה ב-16 ביוני 1982) הן אחיות זמרות שנולדו באואיבאי שבבאהיה, ממוצא ברזילאי.
לצמד יצאו חמישה אלבומי אולפן בין 2004–2014, שזכו להצלחה רבה בעיקר בברזיל ובאמריקה הלטינית, ובשנת 2017 הוציאו הצמד את שירן המצליח ביותר "Loka", בשיתוף הזמרת אניטה. שיר זה מהווה כשיר הפריצה שלהן כאשר נמכר בלמעלה מ-1.8 מיליון עותקים בברזיל.
ב-18 באוגוסט 2022, הצמד הודיע על סיום פעילותו.
ביוגרפיה

סימונה וסימריה נולדו באואיבאי, באהיה שבצפון מזרח ברזיל. בשל הדמיון הגופני, סימריה מנדס נודעה בשם "קים קרדשיאן הברזילאית".
חיים וקריירה

בשנת 2000, בגיל 18, הלכה סימריה להיבחן אצל מורה למוזיקה בשם פרנק אגיאר, אחותה סימונה רצתה להיבחן גם כן ולכן שתיהן הלכו להיבחן, לאחר שעברו בהצלחה הן התחילו בקריירה המוזיקלית שלהן כצמד. במקביל, ב-1 באפריל 2004, השתיים הוציאו את האלבום הראשון שלהן Nã, Nã, Nim Na Não, על ידי תחת חסותה של אטרקו רקורדס, אך האלבום נכשל, ולא זכה להצלחה שלה ציפו כולם. בשנת 2007, האחיות פירקו את הצמד לטובת בניית הלהקה שלהן, "Forró". במסגרת הלהקה יצאו לאור 11 אלבומי אולפן כשארבעה מהם הם אלבומי הופעה. כשהיו במסגרת הלהקה הן השיגו את ההכרה הגדולה ביותר שלהן כאשר הן זכו בפרס "Forozão", היוקרתי בשנת 2011. בשנת 2012, פירקו האחיות את הלהקה לטובת קריירת סולו שתתמקד בשתיהן בלבד כצמד אחד כמו בעברן.
עד שנת 2014 הוציא הצמד חמישה אלבומי אולפן שזכו להצלחה רבה באמריקה הלטינית, כשהבולט מביניהם הוא As Coleguinhas – Vol. 4, שיצא בשנת 2012, עם אלבום אולפן נוסף. לאחר ההצלחה שלה זכה הצמד עם אלבום ההופעה הראשון שלהן, הוציא הצמד את אלבום ההופעה השני שלהן ,Bar das Coleguinhas, בשנת 2015, וכשנה לאחר מכן יצא לאור אלבום ההופעה השלישי שלהן Live, שהפך למצליח ביותר שלהן מבין כל השלושה, והביא עמו שלושה סינגלים. הסינגל הראשון שיצא מן אלבום ההופעה היה "Amor Mal Resolvido". הוא זכה להצלחה בעיקר בברזיל, ובמצעד הרשמי של המדינה הגיע למקום ה-22. לאחר מכן יצא הסינגל השני "‎126 Cabides", שהפך לשירן הראשון שהצליח לכבוש את פסגת המצעד הרשמי של ברזיל.
בשנת 2017, הוציאו הצמד את שירן המצליח ביותר "Loka". השיר קיבל בברזיל תואר של יהלום משלוש, ובכך הפך השיר לאחד מהשירים הנשיים המצליחים ביותר בברזיל ב-2017. השיר היה בשיתוף הזמרת אניטה, שבמהרה הפך השיר גם לשיר המצליח ביותר בכל הקריירה שלה. הווידאו קליפ הנלווה שיצא לשיר זכה להצלחה עולמית כאשר נכון לאוגוסט 2017, צבר למעלה מ-440 מיליון צפיות, והפך לווידאו קליפ הנשי הנצפה ביותר לשנת 2017. לאחר ההצלחה שלה זכו עם "Loka", ב-16 ביולי 2017, יצא לאור הסינגל השלישי "Regime Fechado", מתוך אלבום ההופעה השלישי שלהן, Live. באותה שנה, נודע לציבור כי האלבום Live, יועמד בטקס פרסי גראמי הלטיני ה-18, בקטגוריית "Mejor Álbum De Musica Sertaneja".
בתחלית 2018, הוציאו את "Paga de Solteiro Feliz", שצבר צפיות רבות בסמוך לכך, ולאחר מכן, ב-30 בינואר, הוציא הצמד שיר ביחד עם קביניו בשם, "Ta Tum Tum". מאוחר יותר הוציא הצמד את השיר "Novo" ביחד עם הזמרת לאורה פאוזיני, ואז הוציאו את הסינגל השיווקי "Hasta La Vista", ביחד עם פבלו ויטאר ולואן סנטנה. ביולי באותה השנה, יצא השיר "Um em Um Milhão".
דיסקוגרפיה

| --- | --- |
 אלבומי אולפן 2004: Nã, Nã, Nim Na Não  2012: As Coleguinhas – Vol. 1  2013: As Coleguinhas – Vol. 2  2013: As Coleguinhas – Vol. 3  2014: As Coleguinhas – Vol. 4 אלבומי הופעה 2013: Ao Vivo em Manaus  2015: Bar das Coleguinhas  2016: Live  2019: Aperte o Play! (Ao Vivo):  אלבומי אוסף 2017: Duetos מיני-אלבומים 2020: Debaixo do Meu Telhado: EP 1  2021: Debaixo do Meu Telhado: EP 2
הערות שוליים

↑  "CERTIFICADOS - Pro-Música Brasil". Pro-Música Brasil (בפורטוגזית). נבדק ב-2017-08-30.
↑  Simone e Simaria terminam dupla e vão seguir em carreira solo, G1, ‏2022-08-18 (ב־Brazilian Portuguese)
↑  Simaria, da dupla com Simone, é a Kim Kardashian brasileira. Veja looks da cantora - Fotos - R7 R7 Meu Estilo, entretenimento.r7.com (בפורטוגזית)
↑  Novos projetos à vista | Buchicho | O POVO Online, www.opovo.com.br (בפורטוגזית)
↑  "Conheça a dupla Simone e Simaria, as 'Coleguinhas' hit no Nordeste". Ego (בפורטוגזית). נבדק ב-2017-08-30.
↑  Melhores do Ano | TV Diário, melhoresdoano.tvdiario.tv.br
↑  "Simone e Simaria deixam a infância pobre no passado, negociam um jatinho e festejam compra de ônibus com quartos separados". Extra Online (בפורטוגזית). נבדק ב-2017-08-30.
↑  "CERTIFICADOS - Pro-Música Brasil". Pro-Música Brasil (בפורטוגזית). נבדק ב-2017-08-30.
↑  YouTube - Most Viewed Music Videos in 2017, kworb.net
↑  18a Entrega Anual del Latin GRAMMY, Latin GRAMMYs (בספרדית)
↑  Simone & Simaria - Paga De Solteiro Feliz ft. Alok, YouTube
↑  Canal KondZilla (2018-01-30), Kevinho e Simone & Simaria - Ta Tum Tum (KondZilla), נבדק ב-2018-01-31
↑  Warner Music Italy (2018-03-30), Laura Pausini - Novo (feat. Simone & Simaria), נבדק ב-2018-03-31
↑  Maia (2018-04-25), Hasta La Vista - Luan Santana, Simone e Simaria & Pabllo Vittar (Áudio Oficial), נבדק ב-2018-04-26
↑  SimoneSimariaVEVO (2018-07-29), Simone & Simaria - Um Em Um Milhão, נבדק ב-2018-08-01
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
| --- | --- |
בקרת זהויות :  MusicBrainz: 10a8eced-d8f6-445e-883f-4c3d13938d9d  VIAF: 1781158188204820260009   WorldCat (עם VIAF): 1781158188204820260009
קורן איזוטרופי

איור המחשה של קורן איזוטרופי של גלי קול. פורסם ב"Popular science", בשנת 1878. בהמחשה, הטבעות כולן שוות ובעלות עובי קבוע לאורך כל ההיקף אף על פי שהן דועכות ככל שגדל המרחק מהקורן.
קורן איזוטרופי או אנטנה איזוטרופית (באנגלית: Isotropic radiator או Isotropic antenna) הוא מקור קרינה אלקטרומגנטית (או גלים אחרים כמו גלי קול) נקודתי תאורטי הקורן באופן אחיד בעצמה קבועה לכל כיוון. לקורן איזוטרופי אין כיוון מועדף של קרינה שבו יהיה שבח אנטנה ביחס לכיוונים אחרים אלא הקרינה אחידה בכל נקודה על ספירה שמרכזה נקודת הקורן.
קורנים איזוטרופיים משמשים באופן נרחב כמקור השוואה עבור קורנים מעשיים לצורך ביטוי מתמטי של אותם קורנים.
קורן אינו חייב להיות למברטי (היינו המציית לחוק למברט) כדי להיות איזוטרופי. כקורן, גוף שחור כדורי מקיים את שניהם, לעומת גוף שחור שטוח שהוא למברטי ולא איזוטרופי. לעומת זאת השמש היא בקירוב איזוטרופית אך לא למברטית (מכיוון שיש לה תכונות של האפלת שפה).
פיזיקה

בפיזיקה, קורן איזוטרופי הוא מקור נקודתי של קרינה או קול. במרחק, השמש היא קורן איזוטרופי של קרינה אלקטרומגנטית. בתאוריות מודרניות, המפץ הגדול הוא דוגמה נוספת של קרינה איזוטרופית - קרינת הרקע הקוסמית.
פיזיקה > אנטנות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתורת האנטנות, אנטנה איזוטרופית היא אנטנה היפותטית הקורנת גלי רדיו בכל הכיוונים בעצמה זהה. לכן, נאמר שהיא בעלת כווניות של 0 dBi (כלומר dB ביחס לאיזוטרופית) בכל כיוון.
בפועל, ניתן להוכיח כי קורן קוהרנטי איזוטרופי אינו קיים, משום ששדה הקרינה שלו אינו מסוגל להתאים למשוואת הלמהולץ בכל הכיוונים בו־זמנית.
פיזיקה > אנטנות > מקלט איזוטרופי

בתחום המדידה של שדות אלקטרומגנטיים, מקלט איזוטרופי או אנטנה איזוטרופית הוא מכשיר מדידה אשר יקלוט את השדה המלא ללא תלות בסידור הצירים התלת־ממדי שנבחר עבורו.
בפועל מקלט קוואזי-אידיאלי איזוטרופי (כמעט איזוטרופי) מושג על ידי שימוש בשלוש אנטנות אורתוגונליות עם דיאגרמת קרינה סינוסיאלית, כמו זו של דיפול קצר ואנטנות לולאה קטנה.
הפרמטר המשמש להגדרת הדיוק של אנטנה כזו נקרא "הסטייה האיזוטרופית".
פיזיקה > אופטיקה

באופטיקה, קורן איזוטרופי הוא מקור אור נקודתי. השמש ניתנת לתיאור כמקור אור נקודתי בקירוב, עבור מרחקים גדולים. סוגי תחמושות כגון מוץ ונור, בעלי תכונות של קורן איזוטרופי.
פיזיקה > קול

קורן איזוטרופי יהיה רמקול "מושלם" אשר פולט גלי קול בווליום זהה בכל כיוון.
ראו גם

עקום קרינה
מוחמד אל-כורד

| --- | --- |
אין תמונה חופשית
 לידה:  15 במאי 1998 (בן 26) שייח' ג'ראח, מזרח ירושלים
 מדינה:  הרשות הפלסטינית הרשות הפלסטינית
 תקופת הפעילות:  מ-2021
 עיסוק:  משורר, עיתונאי
 תחום סיקור:  הסכסוך הישראלי-פלסטיני
 פרסים והוקרה:  טיים 100 (2021) 
 קישורים חיצוניים
 טוויטר:  m7mdkurd
 www.mohammedelkurd.com
 
מוחמד אל-כורד (בערבית: محمد الكرد; נולד ב-15 במאי 1998) הוא משורר ועיתונאי פלסטיני, מתושבי שייח' ג'ראח שבמזרח ירושלים. עד למהומות בישראל ב-2021 למד לתואר שני בארצות הברית, אך שב לשכונה כדי ליטול חלק במאבק נגד פינוי פלסטינים מבתיהם במזרח ירושלים. הוא החל להתפרסם בזכות סיקור חייהם של פלסטינים בשטחים תחת השלטון הישראלי בהם.
ראשית חייו והשכלה

אל-כורד נולד ב-15 במאי 1998 למשפחה פלסטינית מוסלמית בשכונת שייח' ג'ראח שבמזרח ירושלים. בשנת 2009 פונתה משפחתו מביתה כחלק מפרשת הבתים בסמוך לקבר שמעון הצדיק בשייח' ג'ראח. בשנת 2013 הוא הופיע כדמות הראשית בסרט הדוקומנטרי "השכנים שלי" שלי, שבוים על ידי רבקה וינגרט-ג'אבי (אנ') וג'וליה באשה (אנ'), המגולל את סיפור הפקעת ביתו ואת חוויותיו בשכונה. הוא היגר לארצות הברית, שם התגורר בניו יורק לשם לימודיו האקדמיים, אך בשנת 2021 חזר למזרח ירושלים על רקע המהומות בישראל.
פעילות פוליטית

עם שובו לשכונת שייח' ג'ראח שבליבה עומדים מאבקים משפטיים בין פלסטינים לישראלים, אל-כורד החל לתעד את גירושם של הפלסטינים במזרח ירושלים, ולהתבטא נגדו. יחד עם אחותו התאומה, מונא אל-כורד, הוא החל בקמפיין להעלאת המודעות בעולם למדיניותה של ישראל במזרח ירושלים דרך הרשתות החברתיות. השניים צברו יחדיו מאות אלפי עוקבים ברשת החברתית טוויטר ומיליוני עוקבים באינסטגרם. בעוד שפרסומיה של מונא הם בדרך כלל בשפה הערבית, מוחמד מרבה לפרסם באנגלית כדי לפנות לקהל ממדינות המערב.
ב-6 ביוני 2021 נעצרו מוחמד ומונא על ידי משטרת ישראל; הם שוחררו באותו היום, לאחר מספר שעות. במהלך המהומות בישראל באותה שנה, מוחמד התראיין לכלי תקשורת אמריקאיים כדוגמת CNN ו-MSNBC.
בשנת 2021 הופיע מוחמד, יחד עם אחותו מונא, ברשימת טיים 100.
בשנת 2021 החל אל-כורד לשמש ככתב לענייני פלסטין עבור כתב העת האמריקאי The Nation.
את שיריו ומאמריו הוא כותב בשפה האנגלית, והם עוסקים בסוגיות של נישול, טיהור אתני, אלימות מבנית ומערכתית, קולוניאליזם התיישבותי, אסלאמופוביה ותפקידי מגדר.
לקריאה נוספת

Kurd, Mohammed El (17 במרץ 2013). "Dear President Obama ... I hope you won't remain silent". The Guardian. נבדק ב-12 במאי 2021. {{cite web}}:  (עזרה)
El-Kurd, Mohammed. "Palestinian women: An untold history of leadership and resistance". Al Jazeera. נבדק ב-12 במאי 2021. {{cite web}}:  (עזרה)
El-Kurd, Mohammed (1 ביולי 2020). "My Grandmother, Icon of Palestinian Resilience". The Nation. נבדק ב-17 במאי 2021. {{cite journal}}:  (עזרה)
El-Kurd, Mohammed (20 בנובמבר 2020). "Tomorrow My Family and Neighbors May Be Forced from Our Homes by Israeli Settlers". The Nation. נבדק ב-17 במאי 2021. {{cite journal}}:  (עזרה)
El-Kurd, Mohammed (3 בדצמבר 2020). "Why are Palestinians being forced to prove their humanity?". +972. נבדק ב-12 במאי 2021. {{cite web}}:  (עזרה)
"If they steal Sheikh Jarrah". Mada Masr. נבדק ב-12 במאי 2021. {{cite web}}:  (עזרה)
Aqel, Ryah; El-Kurd, Mohammed (2 במרץ 2021). "The Israeli Military Shot My Cousin—and the US Bears Part of the Blame". The Nation. נבדק ב-17 במאי 2021. {{cite journal}}:  (עזרה)
El-Kurd, Mohammed (2021). RIFQA. [s.l.]: Haymarket Books. ISBN 978-1-64259-586-4. OCLC 1243968289.(הוצאת Haymarket Books,‏ 2021)
הערות שוליים

1 2 3  "This Palestinian Writer Is Going Viral for Challenging US Coverage of Israel-Palestine". vice.com. 12 במאי 2021. נבדק ב-16 במאי 2021. {{cite web}}:  (עזרה)
↑  "Mohammed El-Kurd". Al Jazeera News. נבדק ב-12 במאי 2021. {{cite web}}:  (עזרה)
↑  Wingert-Jabi, Rebekah; Bacha, Julia; Smith, Emily (17 במרץ 2013). "My Neighbourhood: a Palestinian boy's view of Israeli settlements – video". The Guardian. נבדק ב-17 במאי 2021. {{cite news}}:  (עזרה)
↑  "A new generation of Palestinians will not abandon Sheikh Jarrah". Mondoweiss. 9 במאי 2021. נבדק ב-12 במאי 2021. {{cite web}}:  (עזרה)
↑  "'We're not leaving our rightful homes': Mohammed el-Kurd speaks to MEE on Sheikh Jarrah". Middle East Eye. נבדק ב-17 במאי 2021. {{cite web}}:  (עזרה)
↑  "Palestinian poet and writer Mohammed El-Kurd on being forced out of his Sheikh Jarrah home by Israeli forces". MSNBC. נבדק ב-17 במאי 2021. {{cite web}}:  (עזרה)
1 2  Saba, Claudia (2021). "Mainstreaming Anti-colonial Discourse on Palestine: Mohammed El-Kurd's Discursive Interventions". Tripodos (באנגלית) (51): 49–67. doi:10.51698/tripodos.2021.51p49-67. ISSN 2340-5007. S2CID 246367115.
↑  "Israel arrests Palestinian activist Muna el-Kurd in East Jerusalem". BBC News. 6 ביוני 2021. נבדק ב-6 ביוני 2021. {{cite news}}:  (עזרה)
↑  "Israeli police detain Palestinian activist twins from East Jerusalem's Sheikh Jarrah". The Indian Express. Reuters. 6 ביוני 2021. נבדק ב-6 ביוני 2021. {{cite web}}:  (עזרה)
↑  "Israel releases Sheikh Jarrah activists after hours-long arrests". Al Jazeera News. נבדק ב-6 ביוני 2021. {{cite web}}:  (עזרה)
↑  "Sheikh Jarrah's El-Kurd twins make TIME top 100 list". Al Jazeera. נבדק ב-2021-09-16.
↑  "Muna and Mohammed El-Kurd: The 100 Most Influential People of 2021". Time. נבדק ב-2021-09-16.
↑  "Mohammed El-Kurd". The Nation. 26 ביוני 2020. {{cite web}}:  (עזרה)
| --- | --- |
בקרת זהויות :  NLI: 987010862648705171  BIBSYS: 1697005479129  GND: 134386268X  LCCN: no2021145533  VIAF: 25163935897100830290   WorldCat (עם VIAF): 25163935897100830290
סורת אל-פאתחה

| --- | --- |

סורת אל-פַאתִחַה בכתב יד של הקוראן.
 מספר הסורה:  1
 מספר פסוקים:  7
 מיקום:  מכה
 ויקיטקסט:  הקוראן סורת אל פאתחה (תרגום רקנדורף)
 סורת אל-בקרה ←
ٱلۡفَاتِحَةِ
סוּרַת אל-פַאתִחַה (בערבית: سورة الفاتحة), סורת הפתיחה או הסורה הפותחת, היא הסורה הראשונה בקוראן. סורה קצרה זו מונה שבעה פסוקים (אַיַא֫ת), ולפי האמונה האסלאמית הסורה נמסרה למוחמד באמצעות המלאך גִ'בְִּריל (جبريل) במכה אחרי סורת אל-מודת'יר. לפי ספרו של אבּן א-צֻ'רַיְס, פַצָ'אאִ'ל אלקֻראאן (فضائل القرآن) מהמאה ה-10, המיוחס לפרשן הקוראן עַטָאא' אל-חֻ'ראסאני (בן המאה ה-8), קיימות 113 סורות, שכן סורת הפתיחה איננה נכללת במניין הסורות. אורי רובין משער כי עובדה זו יש בה כדי להעיד על כך שסורה זו לא נחשבה בתחילה לחלק מהקוראן.
ייחודה של סורת אל-פאתחה

סורה זו פותחת את הקוראן. הסורה נאמרת שבע-עשרה פעמים ביום על ידי מאמינים מוסלמים בכל אחת מהתפילות. זאת כחלק ממצוות הצלאה, ובטקסים משמעותיים. בקוראן, רוב הסורות מסודרות בסדר יורד לפי אורכן,
ולכן סורת אל-פאתחה הכוללת רק שבעה פסוקים, הייתה אמורה להימצא בסוף הקוראן. למרות זאת, סורה זו היא הראשונה בקוראן. לסורה זו חשיבות רבה שכן היא מכילה את הרעיונות המרכזיים של האמונה המונותאיסטית באסלאם.
הפסוק הראשון בסורה, "בשם אלוהים הרחמן והרחום" (בסמאללה אלרחמאן אלרחים; מכונה בקיצור בסמלה), מופיע בראש כל הסורות בקוראן, להוציא את סורת א-תַוּבַּה (סורה מספר 9). בסורת אל-פאתחה מהווה המשפט פסוק אינטגרלי מהסורה עצמה.
יש הנוהגים לקרוא לפני הסורה את הקריאה أَعُوذُ بِٱللّٰهِ مِنَ ٱلشَّيْطَانِ ٱلرَّجِيمِ אַעוּדֻ' בִּ(אל)לָּהִ מןַ (אל)שַּׁיְטָאןִ (אל)רַּגִ'ים (שאללה ישמרני מהשטן הארור).
הטקסט של הסורה

הטקסט עם תעתיק ותרגום לעברית הוא כדלקמן:
1:1 بِسْمِ ٱللَّهِ ٱلرَّحْمَـٰنِ ٱلرَّحِيم
1:2 ٱلْحَمْدُ لِلَّهِ رَبِّ ٱلْعَـٰلَمِين
1:3 ٱلرَّحْمَـٰنِ ٱلرَّحِيم
1:4 مَـٰلِكِ يَوْمِ ٱلدِّين
1:5 إِيَّاكَ نَعْبُدُ وَإِيَّاكَ نَسْتَعِين
1:6 ٱهْدِنَا ٱلصِّرَاطَ ٱلْمُسْتَقِيم
1:7 صِرَاطَ ٱلَّذِينَ أَنْعَمْتَ عَلَيْهِمْ غَيْرِ ٱلْمَغْضُوبِ عَلَيْهِمْ وَلاَ ٱلضَّالِّين
פירוש הסורה > אלפאתחה

זהו הפרק הראשון בקוראן, וגם החשוב ביותר. המוסלמים קוראים אותו בכל תפילה, חובה או רשות. על פי המסורת האסלאמית, הנביא מוחמד אמר לאחד מחבריו, אבו סעיד אלח'דרי: "אני עומד ללמד אותך את הפרק החשוב ביותר בקוראן", ואז אמר: "الحمد لله رب العالمين (השבח לאללה ריבון העולמים), שהוא הפרק הכולל את שבעת הפסוקים, והוא תמצית הקוראן העצום אשר ניתן לי".
האימאם מוּסלִם תיעד בספרו, ממה שמסר אבן אל-עבאס: "בזמן שהמלאך גבריאל ישב עם הנביא, שמע קול מעליו, ואז הביט למעלה ואמר: זהו קול של שער משערי השמיים אשר נפתח. השער לא נפתח מעולם לפני כן, וירד ממנו מלאך אל הארץ, אשר לא ירד מעולם עד היום, ואמר: אני שמח לבשר לך על שני אורות שלא קיבל אף נביא לפניך: פתיח הספר (אל-פאתחה), ושני הפסוקים האחרונים מסורת אל-בקרה. אל תקרא מהן אלא כשתקבל את גמולך".
פירוש הסורה > פסוק 1

משמעותו של הפסוק היא קבלת הברכה בשמות האל לפני הפתיח, כלומר: בשם אללה אני מתחיל.

אללה:
זהו היסוד לכל שמותיו של האל, ושאר השמות נסמכים ונלווים אליו. הוא המכיל את כל משמעויות שמותיו ותאריו. השם אלוה, נגזר מהמילה אל או אלוהיות (الالهية), שהוא גם תוארו: האל היחיד, הנערץ המפואר. השפעת השם אללה על עבדיו היא שהעבד מחויב להיכנע ולהתמסר, ולהטות כל סוג של עבודה לאללה, שאין ריבון מלבדו.
המוסלמים מאמינים שאללה הוא:
אחד, שאין לו שותף, ואין דבר שדומה לו, ואין דבר שמתיש את כוחו (מחלישו).
עתיק (קדום) בלי התחלה, נצחי בלי סוף, ולא יתקיים אלא מה שירצה.
לא משיגו דמיון ולא תשיגו הבנה ואין הוא דומה לאנשים. הוא חי שלא מסתיים, קיים שאינו ישן.
בלי צורך (לבריותיו), מפרנס בלי קושי, ממית בלי פחד, מחיה את המתים בלי קושי.
הוא עם המאמינים בכל אשר הם, שומע ורואה הכל.
סולח על המעשים הרעים, ויודע את כל אשר יעשו.
פירוש הסורה > פסוק 7

בסוף קריאת הפרק נהוג לומר: "אמן!", שמשמעותו שאללה ייענה לבקשותיו של המתפלל.
הערות שוליים

↑  סורה 74
↑  אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה.
↑  מתוך תיעוד של האמאם הבוכארי, בספר הצחיח
↑  לפי פירושו של רובין.
| 0 | 1 | 2 |
| --- | --- | --- |
| הסורה הקודמת: (אין) | הקוראן | הסורה הבאה: סורת אל-בקרה |
| הסורה הקודמת: (אין) | סורה 1 | הסורה הבאה: סורת אל-בקרה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987007289010105171  BNE: a6582198  BnF: cb16268461t (data)  GND: 4462772-5  LCCN: n82039968  SUDOC: 187060401  TDVİA: fatiha-suresi  VIAF: 174990803   WorldCat (עם VIAF): 174990803 
כתב יד לפרק זה.
סורת אל-פאתחה, ולצדה תפילת יזכור, באנדרטת הלוחם הבדואי
יהודית רותם

| --- | --- |

רותם, 2024
 לידה:  13 ביוני 1942 (בת 82) בודפשט, ממלכת הונגריה 
 שם לידה:  Rotem Judit 
 מדינה:  ישראל, הונגריה 
 פרסים והוקרה:  פרס היצירה לסופרים עבריים (2003) 
 
יהודית רותם (נולדה ב-13 ביוני 1942) היא סופרת ועורכת ספרותית ישראלית.
ביוגרפיה

יהודית רותם נולדה בבודפשט, הונגריה. במהלך מלחמת העולם השנייה נמלטו הוריה ברכבת ההצלה שארגן ישראל קסטנר. המשפחה נשארה בשווייץ שנה ואז עלתה לישראל, כשהיא בת שלוש.
גדלה בגבעת שמואל ולאחר מכן בבני ברק במשפחה חרדית, למדה בבית יעקב, ובגיל שמונה עשרה נישאה לרב צבי רוט שהיה בחור ישיבה ובהמשך לימד בישיבה. היא עבדה כמורה. לאחר עשרים וארבע שנות נישואים יצאה בשאלה ובני הזוג התגרשו. עבדה כסופרת צללים (בין השאר, עבור גליה אלבין, בנו גיטר ואחרים), כתבה תחת שם עט טור בכתב העת את ולאחר שמונה שנים החלה לכתוב פרוזה.
בשנת 2001 נבחרה כסופרת השנה מטעם העיתון "גלובס", ובשנת 2003 זכתה בפרס ראש הממשלה לסופרים עבריים.
רותם נישאה בשנית למשה בר-יודא, ממנו התאלמנה בשנת 2014. סיפרה "עד שאבא יחזור", מתאר את מסע ההישרדות של בר-יודא כילד בתקופת השואה. אחת מבנותיה של רותם היא העיתונאית תמר רותם (הארץ). שתיים מבנותיה של רותם נפטרו בילדותן; בתה הבכורה יעלי נפטרה מעט לפני הגיעה לגיל שנה, ובתה השלישית רחלי נפטרה ממחלה בגיל חצי שנה. בתה נעה רוט, אשת תיאטרון וקולנוע, הפיקה וביימה את הסרט "גירסא דינקותא" (2015) המספר את המהפך בחיי אמה והמשפחה. הסרט זכה לשבחים רבים. לרותם 10 נכדים מבנה החרדי ו-16 מבנותיה.
מספריה > ספרים למבוגרים

בברית יחד: סיפורה של תנועת בח"ד-בני עקיבא בארצות הונגריה (1985)
אחות רחוקה: עולמה של האשה החרדית בעיני מי שיצאה משם (1992)
Distant sisters : the women I left behind ‏(1997)
קריעה (1996)
אהבתי כל-כך (2000)
איש אשר רוח בו: צבי גולדפרב – חייו (2002)
כולם צמאים לאהבה (2003)
הדום בגן עדן (2005)
כמיהה (2006)
על משכבם בלילות, הוצאת קשת (2009)
מתי תבוא אלי, הוצאת כנרת זמורה-ביתן (2011)
עד שאבא יחזור, הוצאת כנרת זמורה-ביתן (2015)
שובי נפשי, הוצאת עם עובד (2018)
אמור מילה למעני, הוצאת ידיעות ספרים (2024)
מספריה > ספרים לילדים

דנה ואמא והר נפוליאון (2007). איורים: רחלי שלו
אפשר לספר זאת גם ככה: סיפורי החגים לילדים (2013). איורים: רחלי שלו
הערות שוליים

1 2 3 4 5   נטע אחיטוב, מבחינתה של יהודית רותם, טוב שהמשפחה החרדית שלה לא קוראת את מה שהיא כותבת, באתר הארץ, 31 בינואר 2024
↑  עירית נחמני, ‏מגזין "ליידי גלובס" מציג את עשר נשות הקריירה לשנת 2001, באתר גלובס, 11 בספטמבר 2001
↑   גילי איזיקוביץ, מה מסתתר מאחורי ספר הנוער החדש של יהודית רותם, באתר הארץ, 25 בנובמבר 2015
↑  מוסף "ספרים", זיכרונות, באתר הארץ, 5 בנובמבר 2002
↑  טל ניב, אומרים אהבה יש בעולם, באתר הארץ, 11 בינואר 2004
מירי פז, ‏מיתות סדרתיות, באתר גלובס, 9 באוקטובר 2003
↑  סמדר שיפמן, סיור אנתרופולוגי קרוב לבית, באתר הארץ, 15 ביוני 2005
↑  מיכל זמיר, למה "נאפף בבדידותו" ולא התעטף בה?, באתר הארץ, 28 בינואר 2007
↑  טלי ריין, ביקשתיו ולא מצאתיו, באתר הארץ, 6 במאי 2009
↑   מתן חרמוני, "עד שאבא יחזור": הטרגדיה מכה בקוראים, באתר הארץ, 14 בפברואר 2016
↑   שי רודין, "שובי נפשי": במקום לגולל סיפור, יהודית רותם מרבה בהסברים ובהרהורים, באתר הארץ, 28 בדצמבר 2018
↑   אנה הרמן, החגים כגשר בין דתיים לחילונים, באתר הארץ, 9 בספטמבר 2013
| --- | --- |
בקרת זהויות :  NLI: 987007267379205171  PLWABN: 9810631267905606  BIBSYS: 97018384  BnF: cb14522260w (data)  GND: 124245951  ISNI: 0000 0000 7843 0175  LCCN: n88194639  NTA: 15902496X  VIAF: 40307344   WorldCat (עם VIAF): 40307344
נטשה טרת'ווי

| --- | --- |

 לידה:  26 באפריל 1966 (בת 58) גולפפורט, ארצות הברית 
 מדינה:  ארצות הברית 
 השכלה:  אוניברסיטת ג'ורג'יה (1989)  אוניברסיטת מסצ'וסטס אמהרסט (1995)  אוניברסיטת הולינס (1991)  תיכון רידן 
 מעסיק:  אוניברסיטת אמורי, מכללת רדקליף, אוניברסיטת נורת'ווסטרן 
 פרסים והוקרה:  מלגת גוגנהיים (2003)  דוקטור לשם כבוד מאוניברסיטת קולומביה (2014)  Friend of History Award (2019)  פרס הספר ע"ש ליליאן סמית' (2007)  עמית האקדמיה האמריקאית לשירה (2016)  פרס הספר ע"ש ליליאן סמית' (2001)  פרס פוליצר לשירה (2007)  חבר הקרן הלאומית לאמנויות  משורר החצר 
 
נטשה טרת'ווי (באנגלית: Natasha Trethewey; נולדה ב-26 באפריל 1966) היא משוררת ומורה אמריקאית שכתבה בעיקר על היסטוריה, גזע ומורשת. היא כלת פרס פוליצר לשירה לשנת 2007 וזוכת פרס המשוררים של ארצות הברית לשנים 2012-2013.